
ΠΕΡΙΛΗΨΗ

Η παρούσα διδακτορική διατριβή εστιάζει στη διερεύνηση του ρόλου της αντιλαμβανόμενης κοινωνικής υποστήριξης και της μητρικής αυτοαποτελεσματικότητας στην έναρξη και τη διατήρηση του μητρικού θηλασμού. Παρά τη διεθνή αναγνώριση της σημασίας του μητρικού θηλασμού για την υγεία μητέρας και βρέφους, τα ποσοστά έναρξης και, κυρίως, διατήρησής του εξακολουθούν να υπολείπονται των στόχων δημόσιας υγείας, γεγονός που αναδεικνύει την ανάγκη διερεύνησης των παραγόντων που επηρεάζουν τη σχετική συμπεριφορά.
Η μελέτη θα πραγματοποιηθεί ως προοπτική μελέτη κοόρτης, με παρακολούθηση των συμμετεχουσών από το τρίτο τρίμηνο της κύησης έως και τρεις μήνες μετά τον τοκετό. Η συλλογή των δεδομένων θα πραγματοποιηθεί σε τρία χρονικά σημεία: κατά το τρίτο τρίμηνο της κύησης, έναν μήνα μετά τον τοκετό και τρεις μήνες μετά τον τοκετό. Θα αξιολογηθούν η αντιλαμβανόμενη κοινωνική υποστήριξη, η μητρική αυτοαποτελεσματικότητα, καθώς και ο τύπος και η διάρκεια του μητρικού θηλασμού, σε συνδυασμό με κοινωνικοδημογραφικά και μαιευτικά χαρακτηριστικά.
Ιδιαίτερη έμφαση θα δοθεί στη διερεύνηση της σχέσης μεταξύ κοινωνικής υποστήριξης και μητρικής αυτοαποτελεσματικότητας, καθώς και στη συμβολή τους στην έναρξη και διατήρηση του μητρικού θηλασμού. Για την ανάλυση των δεδομένων προβλέπεται η εφαρμογή περιγραφικών και επαγωγικών στατιστικών μεθόδων, πολυμεταβλητών μοντέλων παλινδρόμησης και ανάλυσης δομικών εξισώσεων, με στόχο τον εντοπισμό ανεξάρτητων προσδιοριστών και την ανάπτυξη προγνωστικού μοντέλου για τη διατήρηση του μητρικού θηλασμού.
Η πρωτοτυπία της μελέτης έγκειται στον προοπτικό και πολυπαραγοντικό σχεδιασμό της, καθώς εξετάζει διαχρονικά τους δύο βασικούς ψυχοκοινωνικούς παράγοντες και τη μεταξύ τους σχέση σε διαφορετικές χρονικές περιόδους, από την εγκυμοσύνη έως τη μεταγεννητική περίοδο. Η μελέτη αναμένεται να συμβάλει στην πληρέστερη κατανόηση των ψυχοκοινωνικών μηχανισμών που επηρεάζουν τον μητρικό θηλασμό και να υποστηρίξει τον σχεδιασμό στοχευμένων παρεμβάσεων από μαίες/μαιευτές και λοιπούς επαγγελματίες υγείας, με απώτερο στόχο την ενίσχυση της κοινωνικής υποστήριξης και της μητρικής αυτοαποτελεσματικότητας και τη βελτίωση των ποσοστών του μητρικού θηλασμού στην Ελλάδα.

TITLE OF THE DOCTORAL DISSERTATION
"Psychosocial Determinants of Breastfeeding Initiation and Maintenance"
ABSTRACT
This doctoral thesis focuses on investigating the role of perceived social support and maternal self-efficacy in the initiation and maintenance of breastfeeding. Despite international recognition of the importance of breastfeeding for maternal and infant health, rates of breastfeeding initiation and, particularly, maintenance continue to fall short of public health goals, highlighting the need to investigate the factors that influence this behavior.
The study will be conducted as a prospective cohort study, with participants followed from the third trimester of pregnancy until three months postpartum. Data collection will be conducted at three time points: during the third trimester of pregnancy, one month postpartum, and three months postpartum. Perceived social support, maternal self-efficacy, and the type and duration of breastfeeding will be assessed, in combination with sociodemographic and obstetric characteristics.
Particular emphasis will be placed on investigating the relationship between social support and maternal self-efficacy, as well as their contribution to the initiation and maintenance of breastfeeding. For the analysis of the data, the application of descriptive and inferential statistical methods, multivariable regression models, and structural equation modeling is envisaged, with the aim of identifying independent predictors and developing a predictive model for the maintenance of breastfeeding.
The originality of the study lies in its prospective and longitudinal, multifaceted design, as it examines the two main psychosocial factors and the relationship between them over time, from pregnancy through the postpartum period. The study is expected to contribute to a more complete understanding of the psychosocial mechanisms that influence breastfeeding and to support the development of targeted interventions by midwives and other healthcare professionals, with the ultimate goal of strengthening social support and maternal self-efficacy and improving breastfeeding rates in Greece.


